Diari Oficial de la Generalitat Valenciana


Sumari del DOGV 6864, del 18-09-2012 (2012/8491)

RESOLUCIÓ de 13 d'agost de 2012, de la Conselleria d'Educació, Formació i Ocupació, per la qual es concedix autorització d'obertura i funcionament als centres docents privats de la Comunitat Valenciana detallats en l'annex.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6864

Data del DOGV
:   18-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8491


Data del document
:   13-08-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 13 d'agost de 2012, de la Conselleria d'Educació, Formació i Ocupació, per la qual es concedix autorització d'obertura i funcionament als centres docents privats de la Comunitat Valenciana detallats en l'annex. [2012/8491]  
Els expedients han sigut iniciats a instància dels promotors-titulars dels centres que es detallen en l'annex, en sol·licitud d'autorització d'obertura i funcionament.  
La Direcció General d'Ordenació i Centres Docents ha emés un informe favorable sobre la proposta d'instal·lacions i ús educatiu dels espais reflectits en els plànols presentats per a les autoritzacions dels centres, d'acord amb el que disposa la legislació vigent.  
Cada expedient ha sigut tramitat per la direcció territorial corresponent, i inclou informe favorable de la Unitat Tècnica de Construccions. Quant a la relació del professorat i titulacions respectives, disposen d'informe de la Inspecció Educativa o, tal com s'indica en l'annex de la present orde, del compromís del titular del centre d'aportar-les abans de l'inici de les activitats educatives corresponents.  
  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; el Reial Decret 132/2010, de 12 de febrer (BOE de 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
  
Vista la proposta del director general de Centres Docents de data 13 d'agost de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Autoritzar l'obertura i el funcionament dels centres docents privats que s'especifiquen en l'annex atenent les característiques, ensenyances i capacitat màxima que allí s'assenyalen.  
  
Segon  
Els centres indicats en l'annex, que no han aportat la relació del professorat i titulacions respectives, hauran de fer-ho davant de la direcció territorial corresponent, que haurà d'aprovar-la, amb un informe previ de la Inspecció Educativa, abans de l'inici de les activitats corresponents.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Quart  
La present resolució tindrà efectes des de la data en què es dicta; no obstant això, es considera que els seus efectes acadèmics es referixen a l'inici del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de ser notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificat.  
Per als interessats que no siguen objecte de notificació, els terminis començaran a comptar l'endemà de ser publicat en el Diari Oficial de la Comunitat Valenciana.  
  
València, 13 d'agost de 2012.- La consellera: María José Catalá Verdet.  
  
  
ANNEX  
  
Codi: 65030601  
Denominació genèrica del centre: centre d'Educació Infantil de primer cicle.  
Denominació específica del centre: Mini Cole Gilet.  
Titular: Escoletes Mini Cole, Societat Limitada.  
Domicili: c/ Les Penyetes, núm. 1.  
Localitat: Gilet (46275).  
Província: València.  
Ensenyances i capacitat màxima que s'autoritza:  
Educació Infantil, primer cicle, amb 5 unitats, distribuïdes de la manera següent:  
- 2 unitats per a escolars de 2 a 3 anys, amb 18 llocs escolars cada una.  
- 1 unitat per a escolars de 0 a 3 anys, amb 11 llocs escolars.  
- 2 unitats per a escolars d'1 a 3 anys, amb 15 llocs escolars cada una.  
Presenta compromís d'aportar a la Inspecció Educativa de la Direcció Territorial d'Educació, Formació i Treball una relació del professorat amb les titulacions respectives abans de l'inici del curs escolar.  
  
  
Codi: 52527045  
Denominació genèrica del centre: centre privat de Formació Professional.  
Denominació específica del centre: Verge de Cortes. Sorolla.  
Titular: Rosa Romero e Hijos, Societat Limitada.  
Domicili: c/ Roig de Corella, núm. 4.  
Localitat: València (46960).  
Província: València.  
Ensenyances i capacitat màxima que s'autoritza:  
Formació Professional Inicial, distribuïda de la manera següent:  
Cicles formatius de grau mitjà:  
- 2 cicles (1r curs i FCT) de Cures Auxiliars d'Infermeria (codi d'ensenyança: 96069364958), amb dos cursos presencials de 30 llocs escolars cada un, distribuïts en un curs en torn de matí i un altre en torn de vesprada.  
Cicles formatius de grau superior:  
- 2 cicles (1r curs i FCT) d'Higiene Bucodental (codi d'ensenyança: 17846529091), amb dos cursos presencials de 30 llocs escolars cada un, distribuïts en un curs en torn de matí i un altre en torn de vesprada.  
  
Presenta compromís d'aportar a la Inspecció Educativa de la Direcció Territorial d'Educació, Formació i Treball relació del professorat amb les titulacions respectives abans de l'inici del curs escolar.